พอดีว่าหลังจากที่ถ่ายแล้ว ตอนที่เช็ดก้นอยู่นั้นก็มีเลือดปนอยู่ด้วย เป็นแบบนี้มาช่วงแรกประมาณ4วัน หลังจากนั้นก็เริ่มหาย แต่พอผมเริ่มกินอาหารรสจัด(เผ็ดๆ)มันก็มีอาการแบบเดิมอีก แต่ว่าเลือดออกน้อยลง แล้วพอผมลองคลำตรงรูทวารดูก็พบบางอย่างคล้ายๆก้อนเนื้อ(แต่นิ่ม)อยู่รอบนอกรูทวาร อาการพวกนี้มันเริ่มเป็นๆหายๆ ส่วนอาการอื่นๆก็ไม่มีครับ ไม่มีริดสีดวงโผล่ออกมาด้วย ผมเพิ่งจะอายุ18เอง แถมอาการพวกนี้ก็เกิดขึ้นเกือบ10วันแล้วด้วย หรืออาจจะเป็นเพราะผมทานอาหารรสจัดมากเกินไป? ผมควรทำยังไงดีครับ?
สวัสดีค่ะ อาการอุจจาระปนเลือด อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรโดยริดสีดวงเป็นภาวะที่พบได้บ่อยการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืชหากยังมีเลือดออกเรื้อรัง หรือคลำได้ก้อนชัดเจน ขับถ่ายแล้วเจ็บมาก หรือขับถ่ายเปลี่ยนแปลง ควรไปพบแพทย์